বিশেষজ্ঞদের মতে, বিশ্বব্যাপী বাংলাদেশী পণ্যের বিশাল সম্ভাবনাময় বাজার রয়েছে। এমনকি বিশ্ব ইলেকট্রনিক্স পণ্যের বাজারে নেতৃত্ব দেয়ার যথেষ্ট সামর্থ্য রয়েছে বাংলাদেশের। বিশ্বের অনেক ব্র্র্যান্ডই চীন থেকে পণ্য কিনে আমেরিকা ও অন্যান্য দেশগুলোতে বিক্রি করছে। কিন্তু, সাম্প্রতিককালে আমেরিকা ও চীনের মধ্যে বাণিজ্য উত্তেজনা তৈরি হওয়ায় সেসব ব্র্যান্ড এখন অন্যান্য এশিয়ান দেশগুলোর সাথে ব্যবসায়িক সম্পর্ক স্থাপনের দিকে ঝুকছে। বাংলাদেশের এই সুযোগ লুফে নেওয়ার সামর্থ্য রয়েছে বলে মনে করছেন আন্তর্জাতিক বাজার বিশেষজ্ঞরা।